Document ID: 32005R0760

KOMISIJAS REGULA (EK) Nr. 760/2005
(2005. gada 19. maijs),
ar ko nosaka jēltabakas daudzumus, kurus saskaņā ar garantiju slieksni 2005. gada ražai Vācijā, Grieķijā, Spānijā, Francijā, Itālijā un Portugālē var pārcelt uz citu šķirņu grupu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 30. jūnija Regulu (EEK) Nr. 2075/92 par jēltabakas tirgus kopīgo organizāciju (1), un jo īpaši tās 9. panta 4. punktu,
tā kā:
(1)
Ar Regulas (EEK) Nr. 2075/92 9. pantu ir noteikts kvotu režīms dažādām tabakas šķirņu grupām. Uz garantiju sliekšņu pamata ražotājiem 2005. gada ražai ir sadalītas individuālas kvotas, kuras noteiktas II pielikumā Padomes 2002. gada 25. marta Regulai (EK) Nr. 546/2002, ar ko nosaka piemaksas un garantiju sliekšņus lapu tabakai katrai šķirņu grupai un dalībvalstīm attiecībā uz 2002., 2003. un 2004. gada ražu un groza Regulu (EEK) Nr. 2075/92 (2). Atbilstīgi Regulas (EEK) Nr. 2075/92 9. panta 4. punktam Komisija ir pilnvarota atļaut dalībvalstīm pārcelt garantiju sliekšņa daudzumus no vienas šķirnes grupas uz citu, ja vien paredzētie pārcēlumi starp šķirņu grupām nerada papildu izdevumus Eiropas Lauksaimniecības virzības un garantiju fondam (ELVGF) un nepaaugstina atsevišķu dalībvalstu garantiju slieksni kopumā.
(2)
Ņemot vērā, ka šis nosacījums ir izpildīts, minētie pārcēlumi ir jāatļauj tām dalībvalstīm, kas tos ir pieprasījušas.
(3)
Šajā regulā paredzētie pasākumi ir saskaņā ar Tabakas pārvaldības komitejas atzinumu,
IR PIEŅĒMUSI ŠO REGULU.
1. pants
Attiecībā uz 2005. gada ražu dalībvalstīm ar šo ir atļauts līdz 2005. gada 30. maijam pārnest daudzumus no vienas šķirņu grupas uz citu grupu saskaņā ar šīs regulas pielikumu.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 19. maijā

Labels: 7
18
17
6